**Zasadnutie zo dňa 11.12.2013**

**Zápisnica OZ 11.12.2013**

Zápisnica č. 7/2013 zo zasadnutia   
obecného zastupiteľstva vo Veľkých Kostoľanoch  
konaného dňa 11. decembra 2013, o 18.00 hod.

Počet poslancov OZ: 9  
Počet prítomných poslancov: 9

Rokovanie obecného zastupiteľstva otvoril a viedol Mgr. Gilbert Liška, starosta obce. Konštatoval, že na rokovaní obecného zastupiteľstva sa zúčastnila nadpolovičná väčšina poslancov obecného zastupiteľstva a vyhlásil rokovanie za uznášaniaschopné.

Program rokovania:  
1. Otvorenie rokovania  
2. Kontrola overenia zápisnice z predošlého zasadnutia  
3. Návrh na overovateľov zápisnice zo zasadnutia  
4. Voľba návrhovej komisie na výrok uznesenia  
5. Úprava rozpočtu - podľa jednotlivých odsúhlasených akcií počas kld. roka   
6. VZN č. 1/2013 o príspevku na školské zariadenia   
7. VZN č. 2/2013 o dani z nehnuteľností  
8. VZN č. 3/2013 o zneškodnení odpadových vôd  
9. VZN č. 4/2013 o zápise do školského zariadenia   
10. Schválenie výšky pracovného úväzku pre HK   
11. Schválenie spôsobu vykonania volieb HK a určenie volebnej komisie  
12. Schválenie nájomného vzťahu pre nových nájomníkov  
13. Informácia o výške spotreby plynu v budove starej školy   
14. Informácia o cene elektriny podľa výsledku elektronickej aukcie  
15. Informácia o poskytnutej dotácii z nadácie Pontis  
16. Finančný dar pre postihnuté deti  
17. Oboznámenie so zápisnicou obecnej rady z otvárania obálok HK  
18. Jednotlivé prezentácie uchádzačov na funkciu HK   
19. Voľby HK a výsledky volieb  
20. Schválenie HK vykonávanie inej zárobkovej a podnikateľskej činnosti  
21. Žiadosť starostu obce o preplatenie nevyčerpanej dovolenky   
22. Dohoda o prenájme majetku obce s TJ Družstevník V. Kostoľany  
23. Oznámenie Ľ. Vnuka o zmene názvu prevádzky na Jedáleň - World Pizza  
24. Žiadosť Miroslava Šimora, C. Majerníka 552, Veľké Kostoľany o odkúpenie pozemku   
25. Žiadosť MŠ V. Kostoľany o prerušenie prevádzky počas vianočných prázdnin  
26. Žiadosť MŠ V. Kostoľany o finančný príspevok na financovanie maliarskych prác  
27. Žiadosť Noemi, n.o., Veľké Kostoľany o finančný príspevok  
28. Žiadosť Jána Kolaroviča, Spartakovská 6460/4, Trnava o odkúpenie pozemku   
29. Žiadosť Ľubomíra Ďuračku, Hollého 171/69 Veľké Kostoľany o odstránenie el. stĺpa   
30. Žiadosť o finančnú podporu dokumentárneho filmu režiséra Martina Demka  
31. Žiadosť Jána Mečíra, Trnavská 331/17, Veľké Kostoľany o odstránenie chodníka  
32. Žiadosť Tennis clubu o finančný príspevok na každé dieťa v klube  
33. Diskusia  
34. Návrh na uznesenie

1.  
OZ schvaľuje predložený program rokovania.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

2.  
Overovatelia zápisnice z predchádzajúceho zasadnutia Jozef Hricišák a Ing. Peter Jeluš konštatovali, že zápisnica bola napísaná v súlade s rokovaním.

3.  
OZ schvaľuje návrh overovateľov zápisnice zasadnutia v zložení: Mgr. Pavol Krátký a Ing. Lucia Duranová.

Za: 9  
Proti: 0  
Zdržal sa: 0   
Počet poslancov pri hlasovaní: 9  
Celkový počet poslancov v OZ: 9

4.  
OZ schvaľuje návrhovú komisiu na výrok uznesenia v zložení: Ľubomír Bartovič a Mgr. Erik Porubský

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

5.   
OZ schvaľuje úpravu rozpočtu na rok 2013 nasledovne:

schválený rozpočet upravený rozpočet

príjmy 1 657 062,00 1 863 762,00  
výdavky 1 657 062,00 1 769 062,00

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

6.  
OZ schvaľuje VZN č. 1/2013 o určení výšky dotácie na prevádzku a mzdy na dieťa a MŠ a žiaka školských zariadení, CVČ a mládežníckych mimoškolských aktivít na rok 2014 v obci Veľké Kostoľany.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

7.   
OZ schvaľuje VZN č. 2/2013 o dani z nehnuteľnosti na rok 2014 v obci Veľké Kostoľany.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

8.  
OZ schvaľuje VZN č. 3/2013 o zneškodnení odpadových vôd v obci Veľké Kostoľany.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

9.  
OZ schvaľuje VZN č. 4/2013 o určení miesta a času zápisu dieťaťa na plnenie školskej dochádzky v ZŠ Veľké Kostoľany.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

10.  
OZ schvaľuje pracovný úväzok hlavného kontrolóra obce vo výške 0,2.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

11.  
OZ schvaľuje vykonanie volieb tajným hlasovaním a schvaľuje členov do volebnej komisie nasledovne: Ing. Peter Jeluš, Ing. Lucia Duranová, Jozef Hricišák.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

12.  
OZ schvaľuje nájomný vzťah s Obcou Veľké Kostoľany pre nájomníkov obecných bytov nasledovne:  
- Lukáš Houdek, Mierová 921/42, Veľké Kostoľany, 2-izbový byt, nájomný vzťah od 1.12.2013 od 30.11.2016  
- Jozef Súkeník a Mária, Kanižská 193/58, Veľké Kostoľany, 1-izbový byt, nájomný vzťah od 1.12.2013 do 30.11.2016

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

13.  
Starosta obce informoval OZ o nadmernej spotrebe plynu v budove č.d. (bývalá ĽŠU) na ul. Kanižská, Veľké Kostoľany, kde bol nedoplatok za spotrebovaný plyn v období od 1. januára 2013 do 18. júna 2013 vo výške 3846 Eur, čo predstavuje 4383 m3 plynu. Za predchádzajúce obdobie jedného roka to bolo len 141 m3 plynu. Tieto priestory využíva DH Rovina, Michal Šintál a jednu miestnosť skupina mužov ako posilňovňu. Z dôvodu vysokej spotreby nariadil starosta obce úradné preskúšanie meradla, ktorého výsledok bol vyhovujúci. Obec bola povinná znášať náklady spojené s preskúšaním meradla, čo predstavuje 145 Eur. Následne na to, bola vykonaná skúška tesnosti plynového potrubia pomocou detektoru plynu, ktorá bola taktiež negatívna. Náklady spojené s touto skúškou predstavujú 50 Eur. Stav plynomeru k 7. novembru 2013 bol 88,28 m3, stav k 11. decembru 2013 je 282,92 m3, čo predstavuje spotrebu 194,64 m3 plynu. Celkovo náklady na energie spojené s preskúšaním meradla a tesnostnou skúškou predstavujú 4041 Eur.

OZ berie na vedomie informáciu o výške spotreby plynu v budove č.d. 193 na ul. Kanižská (priestory bývalej ĽŠU a miestnosti DH Rovina). OZ žiada stavebnú komisiu o vykonanie kontroly a prešetrenie súčasného stavu vykurovania.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

14.  
Starosta obce informoval OZ o elektronickej aukcii na výber dodávateľa elektrickej energie.  
Na aukcii sa zúčastnilo 6 spoločností zaoberajúcich sa predajom elektrickej energie. S najnižšou cenou uspela v súťaži spoločnosť Magna E.A., s.r.o., s ktorou obec podpísala zmluvu na odber elektrickej energie na rok 2014. Predpokladaná potenciálna úspora je 6590,42 Eur be DPH, 7908,51 Eur s DPH.

OZ berie na vedomie informáciu o cene elektriny podľa výsledku elektronickej aukcie.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

15.   
Starosta obce informoval OZ o poskytnutej dotácii z nadácie Pontis vo výške 7000 Eur na zakúpenie materiálu a výrobu drevených kompostérov. V budúcom roku bude v platnosti zákon o zneškodňovaním bioodpadu kompostovaním. Zaobstaraním kompostérov do domácností obec splní jednu z podmienok zákona.

OZ berie na vedomie informáciu o poskytnutej dotácii z nadácie Pontis.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

16.  
OZ schvaľuje finančný dar pre postihnuté deti s trvalým pobytom na území obce Veľké Kostoľany vo výške 150 Eur pre tieto deti: Nikola Janíčková, Školská 504, Filip a Janette Karabovci, Ľ. Štúra 815, Lukáš Janíček, C. Majerníka 554, Kristián Zachar, Trnavská cesta 258, Marek Bokor, Piešťanská 89/11, Anton Toráč, Ľ. Štúra 403, Nela Valková, J. Hollého 163, Vivien Gallasová, Špringerova 877.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

17.  
OZ berie na vedomie zápisnicu obecnej rady z otvárania obálok na voľby hlavného kontrolóra. Obecná rada konštatovala, že na voľby hlavného kontrolóra sa prihlásili štyria uchádzači, ktorí splnili podmienky zúčastniť sa na voľbách HK. Zápisnicu podpísali dvaja členovia obecnej rady a starosta obce. Jeden člen rady sa ospravedlnil z dôvodu neprítomnosti.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

18.   
Na zasadnutí OZ sa zúčastnili dve uchádzačky na miesto hlavného kontrolóra, ktoré sa pred vykonaním volieb prezentovali nasledovne:

JUDr. Mária Gajňáková - narodila sa v Bratislave a má tri deti. Vyštudovala Právnickú fakultu na Univerzite Komenského v Bratislave a od roku 2005 pôsobí ako hlavná kontrolórka vo Vrbovom a na Prašníku. V rámci kontrolnej činnosti nadobudla najvyššie vzdelanie kurzom II. stupňa a absolvovala kurzy pracovno-právne vzťahy a kurz kontrolná činnosť v samospráve. Ako dôležité uviedla, že náplňou kontrolóra je nielen kontrola účtovnej evidencie a následnej finančnej kontroly ale aj ďalšia pomoc v samospráve. Ako kontrolórka pripravuje obciam aj návrhy VZN, smernice, rozhodnutia a pomáha pri vypracovaní rôznych stanovísk k žiadostiam z európskych fondov či stanoviská k úverom. Ako právnička vie byť v rámci kontrolnej činnosti nápomocná aj v právnej oblasti alebo inej oblasti, ktorú samospráva využíva.

Eva Ferančíková - pracuje v samospráve a venuje sa tejto práci.

OZ berie na vedomie jednotlivé prezentácie uchádzačov na funkciu hlavného kontrolóra obce.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

19.  
OZ berie na vedomie výsledky volieb hlavného kontrolóra a konštatuje, že hlavným kontrolórom sa stala Eva Ferančíková.   
Výsledky volieb potvrdila volebná komisia, ktorá sčítala hlasy. Počet odovzdaných hlasovacích lístkov 9, kandidátka Eva Ferančíková 5 platných hlasov, kandidátka JUDr. Mária Gajňáková 4 platné hlasy, kandidátka PhDr. Zlatica Opáleková 0 platných hlasov, Renáta Slobodová 0 platných hlasov.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

20.  
OZ schvaľuje HK Eve Ferančíkovej popri kontrolórskej činnosti vykonávať inú zárobkovú a podnikateľskú činnosť.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

21.  
OZ schvaľuje žiadosť starostu obce o preplatenie 15 dní zostávajúcej nevyčerpanej dovolenky za rok 2012.

Za: 8  
Proti: 1 (Bartovič)  
Zdržal sa: 0   
Počet poslancov pri hlasovaní: 9  
Celkový počet poslancov v OZ: 9

22.  
OZ berie na vedomie zaslanú Dohodu o prenájme majetku medzi Obcou Veľké Kostoľany a TJ Družstevník, Športová 153, Veľké Kostoľany, p.č. 1581/001, 1581/007, 1581/010, 1581/009 bezplatne na dobu 10 rokov.   
OZ žiada vypracovať zmluvu o prenájme pozemku a doložiť jej návrh na ďalšie zasadnutie OZ.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

23.   
OZ berie na vedomie oznámenie o zmene názvu prevádzky World Bar na názov Jedáleň - World Pizza so sídlom na ul. J. Hollého 100, Veľké Kostoľany.  
Starosta obce žiadal doložiť stanovisko Úradu verejného zdravotníctva SR k prevádzke jedálne, avšak poslanci OZ sa zhodli na tom, že toto stanovisko nie je potrebné dokladovať.  
Prevádzkovateľ Ľuboš Vnuk vyzval starostu obce, aby dal vykonať kontrolu aj u iných subjektov, napr. Levida, Kaviareň Ondrušová, Rozličný tovar Gula, Stolárska dielňa na Piešťanskej, Čalúnictvo Mihálik, či ich prevádzka vyhovuje hygienickým požiadavkám.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

24.  
OZ schvaľuje žiadosť Miroslava Šimora, C. Majerníka 552, Veľké Kostoľany o odpredaj pozemku p.č. 155/13 v k.ú. Zákostoľany, s výmerou 83 m2. Cena z 1m2 je 3 Eur. Pozemok sa predáva z dôvodu osobitného zreteľa, nakoľko na časti pozemku je postavená stavba vo vlastníctve Miroslava Šimora a taktiež pozemok, ktorý vlastní susedí s pozemkom p.č. 155/13 v k.ú. Zákostoľany. Všetky náklady súvisiace s kúpou pozemku znáša kupujúci.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

25.  
OZ schvaľuje žiadosť Materskej školy vo Veľkých Kostoľanoch o prerušenie prevádzky MŠ počas vianočných prázdnin v termíne od 23. decembra 2013 do 6. januára 2014.   
Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

26.  
OZ schvaľuje žiadosť Materskej školy vo Veľkých Kostoľanoch o finančný príspevok na maliarske práce v materskej školy v sume 2020 Eur. Náklady na maľovanie šatní, chodby a schodísk sú vo výške 3319,50 Eur, pričom MŠ z vlastných zdrojov zabezpečí 1300 Eur.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

27.  
OZ schvaľuje žiadosť organizácie Noemi, n.o., C. Majerníka 44, Veľké Kostoľany o finančný príspevok vo výške 1400 Eur na zlepšenie poskytovania služieb svojim klientom.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

28.  
OZ schvaľuje žiadosť Jána Kolaroviča, Spartakovská 6460/4, Trnava o odkúpenie pozemku p.č. 1514/14 v k.ú. Veľké Kostoľany s výmerou 1016m2. Priamy odpredaj odôvodňuje OZ z osobitného zreteľa, nakoľko na parcelu č. 1514/14 v k.ú. Veľké Kostoľany, ktorá je vo vlastníctve Obce Veľké Kostoľnay, je možný vstup iba cez pozemok Jána Kolaroviča a odkúpením pozemkov, p.č. 7/10 a 7/11 k.ú. Veľké Kostoľany od Slovenského vodohospodárskeho podniku, š.p. budú parcely tvoriť funkčný celok. Cena za 1m2 je 10 Eur. Všetky náklady spojené s kúpou pozemku znáša kupujúci.   
  
Odôvodnenie kúpy pozemku žiadateľom: Podľa listu vlastníctva č. 350 som vlastníkom pozemkov v kat. území Veľké Kostoľany, ktoré sú zapísané ako parcela registra „C“ č. 3, 4 a tiež vlastníkom stavby s. č. 632 na parcele č. 3.  
Obec Veľké Kostoľany je podľa listu vlastníctva č. 3073 vlastníkom parcely registra „E“ č. 1514/101, zastavanej plochy a nádvoria o výmere 3858m2.  
Medzi mojimi pozemkami a pozemkom obce sa nachádza parcela č. 7/1, ktorá je vo vlastníctve štátu, v správe SVP, š.p. Geometrickým plánom č. 670-66/2013 boli z parcely č. 7/1 odčlenené parcely č. 7/10 a 7/11, o ktorých predaj som SVP, š. p. požiadal. Kúpou týchto parciel budú mať moje pozemky spoločnú hranicu so spomenutou parcelou Obce č. 1514/101 a pozemok Obce bude takto pozemkom priľahlým k mojim pozemkom.  
Uvedeným geometrickým plánom došlo aj k rozdeleniu parcely Obce č. 1514/101 na parcelu č. 1514/14, zastavanú plochu o výmere 1016m2 a zvyšok vo výmere 2842m2.  
Keďže nová parcela č. 1514/14 je už teraz v tesnej blízkosti areálu mojich pozemkov, tvorí tento pozemok s mojimi ako i s pozemkami SVP, š. p. funkčný celok. Okrem tohto pozemok obce je v podstate prístupný cez pozemok môj resp. cez parcelu č. 5/1, ktorá patrí štátu v správe SPF. Túto parcelu už dlhoročne užíva vlastník domu s. č. 633 na parcele č 5/2, ktorý nemá usporiadané vlastníctvo svojich pozemkov ani pod domom ani v záhrade a chce tieto pozemky (5/2 a časť 5/1) odkúpiť, pričom druhú časť (novú parc. č. 5/6) chcem taktiež odkúpiť.  
Som toho názoru, že z načrtnutej situácie, v akej sa pozemok Obce nachádza vyplýva, že sú v prípade predaja pozemku mne (prípadne i vlastníkovi domu 633 na parcele č. 5/2) dané dôvody osobitného zreteľa, spočívajúce hlavne v tom, že pozemok (teda jeho časť – nová parcela č. 1514/14) aj keď nie v súčasnosti úplne priľahlý k mojim pozemkom (po kúpe od SVP áno), tvorí funkčný celok s mojimi pozemkami, no taktiež je prístupný zásadne z mojich pozemkov, resp. pozemkov vlastnených resp. užívaných vlastníkom susedného domu na parc. č. 5/2. Z druhej strany pozemku je potok.  
Obraciam sa preto na obecné zastupiteľstvo o priamy predaj parcely č. 1514/14 do môjho vlastníctva z dôvodu osobitného zreteľa.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

29.   
OZ neschvaľuje žiadosť Ľubomíra Ďuračku, J. Hollého 171/69, Veľké Kostoľany o odstránenie elektrického vedenia a preloženie elektrického stĺpa z pozemku, p.č. 244/3 v k.ú. Veľké Kostoľany z dôvodu výstavby rodinného domu.  
OZ nemôže rozhodnúť o tejto žiadosti, nakoľko siete elektrického vedenia a ich súčasti sú vo vlastníctve Západoslovenskej distribučnej spoločnosti a preto sa touto žiadosťou treba obrátiť na majiteľa a správcu sietí.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

30.   
OZ schvaľuje žiadosť režiséra Matúša Demka, PhD. o finančnú dotáciu vo výške 500 Eur na nakrútenie dokumentárneho filmu Organ v nebi o rodákovi obce Fridrichovi Kolarovičovi.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

31.  
OZ berie na vedomie žiadosť Jána Mečíra, Trnavská cesta 331/17, Veľké Kostoľany, o odstránenie chodníka na ul. Trnavská z pozemku v jeho vlastníctve. Taktiež žiadal odstrániť všetky siete vedené cez jeho parcelu (káblovka, voda, plyn, kanalizácia). Pozemok žiada uviesť do pôvodného stavu.  
Žiadateľ poukázal na to, že pozemok pod chodníkom chce obec vykúpiť od neho za 3 Eur/m2, pričom od jeho brata žiada za odkúpenie pozemku cenu 33 Eur/m2. Žiadateľ navrhol, že pozemok odpredá ak obec zníži cenu pre Miroslava Mečíra.   
Starosta obce podotkol, že žiadateľ bol pri výstavbe chodníka, pričom mu obec vyšla v ústrety tým, že realizácia sa uskutočnila podľa jeho predstáv a sám žiadateľ pomáhal pri osádzaní dažďových žľabov na chodníku pred jeho domom. Taktiež sa pod celú plochu chodníka pred domom žiadateľa dal stabilizačný podkladový betón z dôvodu lepšej stabilizácie múra, ktorý sa začal nakláňať po výstavbe plynu a káblovky v minulosti.   
Starosta navrhol, aby sa žiadosťou zaoberala stavebná komisia a podala návrh na riešenie.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

32.  
OZ schvaľuje žiadosť Tennis clubu Veľké Kostoľany o poskytnutie finančných prostriedkov vo výške 64 Eur na každé dieťa klubu z podieľových daní určených na záujmové činnosti detí za rok 2013. Klubu obec doplatí rozdiel medzi už doteraz poskytnutými prostriedkami a prostriedkami vyčlenenými na záujmovú činnosť. Tenisový klub je povinný doložiť obci rozhodnutie o zápise dieťaťa na mimoškolskú aktivitu a čestné prehlásenie rodičov, že ich dieťa navštevuje iba jedno záujmové združenie.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

33.   
Diskusia

Jozef Hricišák   
- pýtal sa ako boli dokončené vjazdy pri výstavbe chodníka na ul. Trnavská.   
- ako a kedy sa bude realizovať výmena okien na budove futbalového areálu  
- žiadal vyčistiť odtokový rigol na Záhradnej ulici  
- navrhol predĺžiť otváracie hodiny v sobotu na zbernom dvore

Starosta obce odpovedal, že vjazdy k domom na ul. Trnavská boli zrealizované pre všetky domy. Výmena okien sa bude realizovať začiatkom roka 2014 na základe schváleného rozpočtu. Do konca roka budú prečistené všetky odtokové kanály. Otváracie hodiny na zbernom dvore budú zmenené v sobotu do 16.00 hod. s účinnosťou od 1.1.2014.

Mgr. Erik Porubský  
- zaujímal sa o realizáciu internetu a optického kábla.   
Na otázku odpovedal konateľ Katelstavu, s.r.o. Václav Hesko. Spoločnosť, ktorá prevádzkuje internet prostredníctvom optickej siete, nedodržala časový harmonogram ani podmienky. Do skúšobnej prevádzky mala byť zaradená ul. Trnavská cesta, čo však dodnes spoločnosť Obecné siete Nitra nezrealizovala. Z tohto dôvodu nebola zo strany Katelstavu ani obce Veľké Kostoľany podpísaná zmluva.

Ing. Lucia Duranová   
- požadovala osadiť k rigolu na ul. Sadová zábranu.

Ľubomír Bartovič   
- pýtal sa na vypílené stromy.

Starosta odpovedal, že na spoločnosť, ktorá stromy vypílila podal trestné oznámenie a v súčasnosti je celá vec ešte šetrená políciou.

Ing. Peter Kolarovič  
Podal návhr obecnému zastupiteľstvu na využitie bývalého motokrosového areálu na Športovej ulici na rôzne športové akcie.

Starosta obce aj OZ potvrdilo, že sa bude zaoberať každým dobrým návrhom, ktorý bude vhodný na športové vyžitie.

34.  
OZ schvaľuje návrh uznesenia.

Za: 9  
Proti: 0  
Zdržal sa: 0  
Počet poslancov pri hlasovaní: 9  
Celkový počet poslancov v OZ: 9

Overovatelia zápisnice:                 Ing. Lucia Duranová

                                                           Mgr. Pavol Krátký